Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: Ugyanakkor a gyanú fogalmát sem az Rtv. sem a büntetõeljárásról szóló 1998. évi XIX. törvény (a továbbiakban:
Paragraph Index: 1055

18. §-ában foglalt rendelkezések biztosítják, így különösen a kapcsolatfelvételt, az elhelyezést és az orvosi ellátást. A hivatkozott jogszabályhely tartalmazza továbbá azt a garanciális rendelkezést is, amely a fogvatartott jogai korlátozásának terjedelmét meghatározza. A rendõrséget terhelõ kötelezettségként állapítja meg az Rtv. 33. § (4) bekezdése azt, hogy az elõállítottat az elõállítás okáról tájékoztatni kell, valamint igazolást kell részére kiadni az elõállítás idõtartamáról. Az Rtv. IX. fejezete jogorvoslatot biztosít az elõállítással, mint rendõri intézkedéssel szemben. Az elõállított ennek megfelelõen panasz elõterjesztésére jogosult, amelyet az intézkedést foganatosító rendõri szerv vezetõje határozattal bírál el. A határozat ellen fellebbezésnek, illetve végsõ soron bírósági felülvizsgálatnak van helye.

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes